**Alosauroidi** (lat. **Allosauroidea**) su natporodica ili kladus teropodnih dinosaura u koje spadaju četiri porodice — Sinraptoridae, Allosauridae, Carcharodontosauridae i Neovenatoridae. Najstariji poznati alosauroid, *Sinraptor dongi*, pojavio se u Kini sredinom jure, a pripadnik ove grupe koji je najduže preživio je neovenatorid *Orkoraptor* koji je izumro u kasnoj kredi.

Alosauroidi su imali duge i uske lubanje, velike očne šupljine, ruke sa tri prsta, a obično su imali i "rogove" ili neke krijeste na glavi. Najpoznatiji i najbolje istražen alosauroid je sjevernoamerički *Allosaurus*.

Klasifikacija
-------------

### Taksonomija

* **Natporodica Allosauroidea**
	+ Porodica Allosauridae
	+ Porodica Carcharodontosauridae
	+ Porodica Neovenatoridae
	+ Porodica Sinraptoridae

### Filogenija

Rekonstrukcija *Acrocantosaurusa*
*Yanchuanosaurus*
*Australovenator*
*Giganotosaurus*
Kladus Allosauroidea su prvi predložili Phil Currie i Zhao (1993.; p. 2079), a poslije ga je Paul Sereno (1997.) koristio kao neidentificirani takson zasnovan na stablu. Sereno (1998.; p. 64) je bio prva osoba koja je smislila definiciju za alosauroide prema takvom taksonu, definirajući kladus Allosauroidea kao *"Sve neotetanure srodnije alosauru nego modernim pticama."* Kevin Padian (2007.) je koristio definicju zasnovanu na čvorištu, pa je definirao alosauroide kao *Allosaurusa*, *Sinraptora*, njihovog najnovijeg zajedničkog pretka i sve njegove potomke. Thomas R. Holtz i kolege (2004.; p. 100), Phil Currie i Ken Carpenter (2000.), među ostalima, slijede definiciju zasnovanu na čvorištu. Međutim, u nekim analizama (poput Currie & Carpenter, 2000.), svrstavanje karkarodontosaurida relativno prema alosauridima i sinraptoridima je nejasno, i prema tome nije jasno da li su ili nisu alosauroidi (Currie & Carpenter, 2000.).

Donji kladogram slijedi analizu koju su 2010. godine proveli Benson, Carrano i Brusatte.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Allosauroidea** | 

|  |  |
| --- | --- |
|  | Sinraptoridae |
|  |
|  | 

|  |  |
| --- | --- |
|  | *Allosaurus* |
|  |
| **Carcharodontosauria** | 

|  |  |
| --- | --- |
|  | Carcharodontosauridae |
|  |
|  | Neovenatoridae |
|  |

 |
|  |

 |
|  |

 |
|  |

CPT-1980
--------

CPT-1980 je muzejski kataloški broj za izoliranu krunu zuba nekog alosauroida dužine 9,83 cm, koja se trenutno nalazi u Museo Fundación Conjunto Paleontológico de Teruel. Zub je 2009. godine uspoređen sa još jednim zubom alosauroida iz Portugala dužine 12,7 cm. Analiza je dovela do zaključka da je CPT-1980 najveći zub teropoda ikada otkriven u Španiji. Taj teropod je najvjerojatnije bio dug između 6 i 15 metara. Zub su otkrili lokalni stanovnici u blizini Riodeva, Teruel u formaciji Villar del Arzobispo, konkretnije RD-39. Stijene potiču iz perioda između kasne jure i rane krede.

Izvori
------

Wikivrste ima informacije vezane uz:
***Alosauroidi***

1. ↑  Benson, R.B.J.; Carrano, M.T; Brusatte, S.L. (2010). „A new clade of archaic large-bodied predatory dinosaurs (Theropoda: Allosauroidea) that survived to the latest Mesozoic". *Naturwissenschaften* **97** (1): 71–78. Bibcode 2010NW.....97...71B. DOI:10.1007/s00114-009-0614-x. PMID 19826771.
2. 1 2  R. Royo-Torres, A. Cobos, L. Alcalá. "Diente de un gran dinosaurio terópodo (Allosauroidea) de la Formación Villar del Arzobispo (Titónico-Berriasiense) de Riodeva (España)" *Estudios Geológicos* **65**(1) enero-junio 2009.

* Currie, P. J.; Zhao, X. (1993). „A new carnosaur (Dinosauria, Theropoda) from the Upper Jurassic of Xinjiang, People's Republic of China". *Canadian Journal of Earth Sciences* **30** (10): 2037–2081. DOI:10.1139/e93-179.
* Holtz, T. R. Jr. and Osmólska H. 2004. Saurischia; pp. 21–24 in D. B. Weishampel, P. Dodson, and H. Osmólska (eds.), *The Dinosauria* (2nd ed.), University of California Press, Berkeley.
* Sereno, P. C. (1997). „The origin and evolution of dinosaurs". *Annual Review of Earth and Planetary Sciences* **25**: 435–489. DOI:10.1146/annurev.earth.25.1.435.
* Sereno, P. C. (1998). „A rationale for phylogenetic definitions, with application to the higher-level taxonomy of Dinosauria". *Neues Jahrbuch für Geologie und Paläontologie Abhandlungen* **210**: 41–83.

***Alosauroidi*** na Wikimedijinoj ostavi